Teenmiddels het meestal 'n spesifieke doelwit, gewoonlik beinvloed dit net een enkele chemiese reaksie, terwyl 'n siektetoestand sigself manifesteer op die volle ligaamsvlak. Om die effek van 'n inhibisie van 'n enkele reaksiestap te evalueer op die volle liggaamsvlak sal daar 'n multi-vlak of hierargiese benadering noodsaaklik wees. Ons ontwikkel 'n wiskundige modelleringsraamwerk om die effek van teenmiddels op die volle liggamsvlak te simuleer. Die raamwerk is generies maar sal toegepas word op die simulasie van glukose metabolisme in malaria pasiente.
M. tuberculosis is die bakterie wat verantwoordelik is vir TB, en kan groei op cholesterol as die belangrikste koolstof en energiebron, waarvoor 'n metaboliese padweg gebruik word met baie reaksiestappe wat nie in die gasheer gevind word nie. Ons het 'n gekombineerde eksperimentele en modelleringsprojek begin om die fluksiekontrole-distribusie in die padweg te bepaal, as 'n eerste stap om moontlike teenmiddel teikens te indentifiseer in die belangrike menslike patogeen. Die projek word gedoen in samewerking met die groep van Prof V. Mizrahi by die universiteit van Kaapstad waar die eksperimentele werk met M. tuberculosis gedoen sal word terwyl die ensimologiese studies en modelleringswerk by US sal plaasvind.
In die projek beoog ons om eers 'n oorsig te kry van die huidige wiskundige modelle vir MIV patogenese op volle liggaamsvlak en epidemiologie op die populasievlak. Op grond van daardie oorsig sal dan 'n besluit geneem word of meganistiese modelle, in teenstelling met die fenomenologiese modelle wat tradisioneel gebruik word, 'n beter voorspellende vermoe sal he.